OpenLLM-France/wikimedia huggingface dataset:
# Ohel

L'Ohel (en hebreu: אהל) és una estructura que protegeix les tombes del Rebe de Habad Lubavitx, el Rabí Menachem Mendel Schneerson (1880-1950) i el seu sogre, el Rabí Yosef Yitzchak Schneerson (1902-1994).
L'Ohel es troba en el cementiri de Montefiore, en el barri de Queens, en la ciutat de Nova York, en els Estats Units. A l'Ohel són enterrats els dos darrers líders de la dinastia hassídica de Habad Lubavitx. L'Ohel és un indret de pelegrinatge, que és visitat anualment per milers de persones, normalment jueus hassídics del moviment Habad.

## Galeria d'imatges

* Vista interior.
* Vista aèria.

## Referències

* ↑ Kilgannon, Corey «Lubavitchers Mark 10 Years Since Death of Revered Rabbi» (en anglès). The New York Times, 20-06-2004. ISSN: 0362-4331.
* ↑ Gryvatz Copquin, Claudia. The Neighborhoods of Queens (en anglés). Queens, Nova York: Citizens Committee for New York City, 2007, p. 20-23. ISBN 0300112998, 9780300112993.
# Ohio (Illinois)

Ohio és una població dels Estats Units a l'estat d'Illinois. Segons el cens del 2000 tenia 540 habitants.

## Demografia

Segons el cens del 2000, Ohio tenia 540 habitants, 219 habitatges, i 146 famílies. La densitat de població era de 278 habitants/km².
Dels 219 habitatges en un 32% hi vivien nens de menys de 18 anys, en un 56,6% hi vivien parelles casades, en un 7,8% dones solteres, i en un 32,9% no eren unitats familiars. En el 28,8% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,9% tenia menys de 18 anys, un 8,3% entre 18 i 24, un 26,7% entre 25 i 44, un 22,6% de 45 a 60 i un 15,6% 65 anys o més.
L'edat mediana era de 36 anys. Per cada 100 dones de 18 o més anys hi havia 86,3 homes.
La renda mediana per habitatge era de 40.179 $ i la renda mediana per família de 50.833 $. Els homes tenien una renda mediana de 39.500 $ mentre que les dones 20.208 $. La renda per capita de la població era de 18.858 $. Aproximadament el 2,8% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ohio». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Ohio». American Fact Finder. Oficina del Cens dels Estats Units, 12-01-2010.
# Nijni Txiriürt

Nijni Txiriürt (en rus: Нижний Чирюрт) és un poble del Daguestan, a Rússia, que el 2019 tenia 1.688 habitants. Pertany al districte rural de Kiziliurt.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Ras Musandam

La península de Musandam (àrab: شبه جزيرة مسندم, xibh jazīrat Musandam) és una península situada a l'extrem nord-est de la península Aràbiga, a la península d'Oman formant el promontori que finalitza la serralada del Hàjar. Forma la part nord de la governació de Musandam, a Oman, i està unida a la resta de la governació (el Russ al-Djibal) per l'istme de Maklab. Inclou nombroses badies fondes conegudes a la regió com a khwar. Musandam voldria dir ‘cap d'enclusa’.
Nearc l'esmenta el 326 aC però amb el nom de Maketa, nom que també li donen Erastòtenes, Estrabó i segurament Plini. El Periplus esmenta la cadena de l'Asabon (d'aquest nom derivaria Qasab, la principal població). Els primers indicis de poblament són d'època sassànida, vers el segle iv aC. No és esmentat pels geògrafs musulmans, i no apareix fins a les exploracions portugueses que l'anomenaren Cabo de Mocamdam (1564) i que esmenten també Casapo (Khasab) el 1571. Després els nom es repeteixen diverses vegades. Els portuguesos van establir alguns fortins a la zona al segle xvi (a Sifa Maklab el segle XVII). Encara que estrictament només era l'extrem nord de la península d'Oman, el nom de Ras Musandam es va estendre sovint a tot el nord de la península. A la segona meitat del segle xviii el sultà de Muscat va cobrar impostos a la zona pel comerç per l'Estret. Als primers anys del segle xix els seus khwar foren refugi dels pirates Kawasim (de Djulfar/Ras al-Khaimah). El 1809 la Companyia Britànica de les Índies Orientals s'hi va instal·lar d'acord amb el sultà de Mascat per controlar als Kawasim. La costa va ser explorada per orde de Stuart Elphinstone, governador de Bombai, el 1820. El 1862 es va tirar un cable telegràfic fins a l'Índia que va estar operatiu fins al 1956. El 1908 tenia 13.750 habitants. El 1970 la població no havia augmentat gaire i la tribu principal eren els Shihuh, seguits del Dhahiriyya. En la delimitació fronterera el sur del Ruus al-Djabal fou reconegut com a part de l'emirat de Ras al Khaymah i la població de Diba va quedar sota sobirania conjunta d'Oman, Fujeira i Sharjah.
Antigament s'anomenava Ras Musandam, ‘cap de Musandam’, nom que ha caigut en desús, substituït per Musandam. Forma una governació omanita amb capital a Qasab, que inclou, a més de la península, la part continental, amb les muntanyes de Ruus al-Djibal, i l'enclavament de Madha, als Emirats Àrabs Units.

## Referències

* Enciclopèdia de l'Islam, VIII, 451, 452
# Rekonstrúktor (Krasnodar)

* Per a altres significats, vegeu «Rekonstrúktor».
Rekonstrúktor - Реконструктор (rus) és un khútor del krai de Krasnodar, a Rússia. És a 21 km al sud-oest de Leningràdskaia i a 133 km al nord de Krasnodar.
Pertany al possiólok d'Oktiabrski.
# Rekareka

Rekareka, anomenat abans Tehuata, és un atol de les Tuamotu, a la Polinèsia Francesa. Depèn administrativament d'Amanu, comuna associada a la comuna d'Hao. Està situat a 720 km a l'est de Tahití, i l'illa més propera és Tauere a 70 km al sud-est.

## Geografia

És un atol petit, amb una superfície terrestre de 2,66 km² més 1,76 km² d'esculls. La llacuna interior de 0,74 km² és tancada sense cap pas.
És deshabitat i sense infraestructures.

## Història

Va ser descobert, el 1606, per Pedro Fernández de Quirós que l'anomenà La Sagitaria. En aquell temps era habitada i els natius portaven unes enormes llances. Com que és en un paral·lel similar a Tahití, durant un temps s'identificà aquesta illa amb la Sagitària de Quirós. També s'ha conegut amb el nom de Bonne Esperance o Good Hope.

## Referències

* ↑ «UN System-wide Earthwatch». Arxivat de l'original el 2012-03-14. [Consulta: 8 maig 2008].
* ↑ Dades de l'Institut de recherche pour le développement Arxivat 2012-07-28 at Archive.is
* ↑ «La suma de la Geograhia de Fernández Enciso». Arxivat de l'original el 2007-10-24. [Consulta: 8 maig 2008].
# Oligancistrus punctatissimus

Oligancistrus punctatissimus és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 10,6 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Xingu al Brasil.

## Referències

* 1 2 3 FishBase (anglès)
* ↑ Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Isbrucker, I.J.H. i H. Nijssen, 1991. Hypancistrus zebra, a new genus and species of uniquely pigmented ancistrine loricariid fish from the Rio Xingu, Brazil (Pisces: Siluriformes: Loricariidae). Ichthyol. Explor. Freshwat. 1(4):345-350.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oligernis

Oligernis és un gènere monotípic d'arnes de la família Crambidae. Conté només una espècie, Oligernis endophthalma, que es troba a Borneo.

## Referències

* ↑ «GlobIZ search». [Consulta: 17 gener 2019].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Ambia endophthalma". The Global Lepidoptera Names Index. Natural History Museum
# Noriyoshi Ohrai

Noriyoshi Ohrai (生頼 範義, Ōrai Noriyoshi) (1935 – 27 d'octubre de 2015) va ser un il·lustrador japonès conegut per una il·lustració per al cartell internacional L'Imperi contraataca. El seu fill, OhraiTaro (オーライタロー) és també un artista al Japó. El 27 d'octubre de 2015, Ohrai va morir a l'edat de 79.

## Referències

* ↑ «生頼範義さん死去　「ゴジラ」ポスターなどイラスト制作». Asahi Shimbun, 27-10-2015.
* ↑ http://kotaku.com/today-we-lost-a-great-japanese-illustrator-1738903632
* ↑ «Japanese Illustrator Noriyoshi Ohrai Has Passed Away | CGMagazine» (en anglès). https://plus.google.cat/+Cgmagonline/.

## Enllaços externs

* スター・ウォーズ 帝国の逆襲・チラシ Arxivat 2016-03-03 a Wayback Machine. – a Pia
* 日本沈没 (2006)・チラシ Arxivat 2016-03-03 a Wayback Machine. – a Pia
* Pàgina d'Exposicions de Noriyoshi Ohrai – Versió en anglès Arxivat 2017-09-20 a Wayback Machine.
* Noriyoshi Ohrai a Facebook
# Norio Omura

Norio Omura (en japonès: 小村徳男, Norio Omura) (Matsue, Prefectura de Shimane, Japó, 6 de setembre de 1969) és un exfutbolista i entrenador japonès.

## Selecció japonesa

Norio Omura va disputar 30 partits amb la selecció japonesa.

## Enllaços externs

* National Football Teams
* Japan National Football Team Database
# Ray Sharkey

Ray Sharkey (Brooklyn, Nova York, Estats Units, 14 de novembre de 1952 - Nova York, 11 de juny de 1993) és un actor estatunidenc.

## Biografia

Nascut a Brooklyn, Nova York, prové d'una família no rica. Va estudiar en el Herbert Berghof Studio a Nova York i va debutar al cinema el 1974 amb un petit paper a 'The Lords of Flatbush. Sharkey va aparèixer unes quaranta vegades en el cinema i una dotzena d'aparicions en programes de televisió.
El 1981 va guanyar un Globus d'Or al millor actor musical o còmic per la seva actuació a Rock Machine i l'any següent va ser nominat per a un altre Globus d'Or al millor actor en minisèrie o telefilm" per "The Ordeal of Bill Carney". El 1987, Sharkey va interpretar Sonny Steelgrave en la primera temporada de la sèrie de televisió Beyond the law - The informant. Probablement, Stunts (1977) és el seu treball més important.
Depenent de l'alcoholisme i la droga, el 1992 va ser arrestat mentre era a Vancouver per possessió de cocaïna i heroïna. Va morir de la SIDA a Nova York amb només 40 anys el 1993. Sharkey està enterrat al cementiri de Saint Charles a Farmingdale (Nova York), Long Island,

## Filmografia
### Cinema

* 1974: The Lord's of Flatbush: estudiant
* 1976: Trackdown: Flash
* 1977: Hot Tomorrows: Louis
* 1977: Stunts: Paul Salerno
* 1978: Neu que crema (Who'll Stop the Rain): Smitty
* 1978: Paradise Alley: Legs
* 1980: Heart Beat : Ira
* 1980: Willie and Phil: Phil D'Amico
* 1980: The Idolmaker, de Taylor Hackford: Vincent 'Vinnie' Vacarri
* 1982: Regina Roma
* 1982: Love and Money de James Toback: Byron Levin
* 1982: Some Kind of Hero: Sergent Vinnie DiAngelo
* 1984: Du-beat-e-o: duBEAT-e-o
* 1984: Body Rock : Terrence
* 1985: Hellhole : Silk
* 1986: Wise Guys: Marco
* 1986: No Mercy: Angles Ryan
* 1987: P.I. Private Investigations: Ryan
* 1988: Act of Piracy de John Cardos: Jack Wilcox
* 1989: Scenes from the Class Struggle in Beverly Hills: Frank
* 1989: Wired: Angel
* 1990: 27 Wagons Full of Cotton (vídeo): Silva
* 1990: The Rain Killer: Capra
* 1992: Zebrahead : Richard
* 1992: Dead On: Relentless II: Kyle Valsone
* 1992: Round Trip to Heaven: Stoneface
* 1992: 'Caged Fear : Warden Hayes
* 1993: Cop and ½: Vinnie Fountain

### Televisió

* 1981: The Ordeal of Bill Carney (TV): Bill Carney
* 1983: Rabia (TV)
* 1985: Behind Enemy Lines (TV): Sergent Max Zierman
* 1986: Crim Story (TV): Breitel
* 1987: Wiseguy (TV): Sonny Steelgrave
* 1989: The Neon Empire (TV): Júnior Molov
* 1989: The Revenge of Al Capone (TV): Scarface
* 1990: The Take (TV): Dennis
* 1990: Good Cops, Bad Cops (TV): Capità Gerry Clemente
* 1991: The Man in the Family (sèrie TV): Sal Bavasso
* 1992: Crom Soldiers (TV): Gabe
* 1992: In the Line of Duty: Street War (TV): Detectiu Victor Tomasino
# Sierra Mazateca

Sierra Mazateca o Sierra de Huautla és una formació muntanyosa que forma part de Sierra Madre de Oaxaca, situada al nord de l'estat mexicà d'Oaxaca. En aquesta serra es poden trobar elevacions com el Cerro de Los Frailes o com la Cumbre de Ixcatlán, que respectivament fan 2.750 i 2.680 metres per sobre del nivell del mar. En aquesta regió altament muntanyosa es troba gran diversitat d'ecosistemes. Hi ha matolls i selves seques a altures de 1000m. Al voltant dels 2000m. s'ubiquen alzinars secs de poca alçada. Per damunt d'aquests boscos, es troben alzines que viuen en condicions d'alta humitat amb una gran varietat d'epífites. A l'interior del bosc són comuns les plantes epífites, molses, líquens, bromèlies, orquídies i les singulars falgueres arborescents.
Per sota dels 1000 m d'altitud al vessant oriental se situen les selves humides. Els arbres arriben a mesurar més de 60 metres d'altura i mantenen tota una comunitat d'altres plantes sobre d'ells incloent-hi lianes, enfiladisses, bromèlies i orquídies. La fauna de la regió és extremadament diversa degut a la gran varietat d'hàbitats. Es troben des d'espècies tropicals com el tapir, el mazama centreamericà, el jaguar, micos, diverses espècies de periquitos i tucans, fins a espècies de zones temperades com el puma, el cérvol de Virgínia, la llúdriga de riu, i algunes aus endèmiques com la garsa nana, entre d'altres.
Els escorriments d'aquestes muntanyes tant per l'orient com per l'occident formen un dels rius més importants del país: el Papaloapan.
La serra està poblada principalment per indígenes mazateques.

## Reserva de la Biosfera d'Huautla

La Reserva de la Biosfera d'Huautla, declarada així el 1999, posseeix una superfície total de 59.030 hectàrees, el que la converteix en una de les àrees protegides més extenses de Mèxic, a més de ser l'única situada a la Conca del riu Balsas. A Morelos es localitza principalment en part dels municipis de Tepalcingo, Tlaquiltenango, Puente de Ixtla, Jojutla, Ayala i a Sierra Madre de Oaxaca. La seva vegetació predominant és la selva baixa caducifolia i és una de les àrees més importants pel que fa a la riquesa i el nombre d'espècies florístiques i faunístiques endèmiques de Mèxic. Entre les espècies animals més notables es troba la Marmosa grisosa (únic marsupial endèmic de Mèxic).

## Referències

* ↑ Ecoturismo social en la Sierra de Huautla a mexicodesconocido.com
* ↑ Hábitat del venado cola blanca, en la Sierra de Huautla, Morelos, México, Acta Zool. Mex vol.27 no.1 Xalapa abr. 2011
* ↑ Sierra Mazateca

## Enllaços externs

* Sierra Mazateca Avifauna de la región oriente de la sierra de Huautla, Morelos, México (castellà)
# Dux Internacional de Madrid

El Dux Internacional de Madrid, conegut simplement com a Internacional de Madrid, Inter de Madrid o Dux Inter és un club de futbol de Villaviciosa de Odón (Comunitat de Madrid) fundat el 2002 i que competeix en el Grup I de la Primera Divisió RFEF, tercera categoria del futbol espanyol. El 2020, després de l'entrada al seu capital de l'equip d'e-esports Dux Gaming, va passar a rebre la seva denominació actual.

## Història

L'any 2002 un grup d'empresaris aficionats al futbol va fundar el club, amb la denominació oficial més llarga del futbol espanyol, i sense tenir cap relació amb l'històric club Internacional ni amb l'Inter FS, tots dos de Madrid. L'equip comença competint en la Tercera Divisió Regional madrilenya i disputant els seus partits en el camp de futbol del Poliesportiu d'Orcasitas. L'equip va anar llavors concatenant diversos ascensos, va jugar unes temporades a la Dehesa de la Villa, al camp de futbol de San Federico (en absorbir l'estructura del San Federico) i posteriorment va traslladar la seva seu a Moraleja de Enmedio i va aconseguir l'ascens a Tercera Divisió l'any 2010. Allà s'hi va mantenir les següents temporades, debutant amb el primer equip l'internacional ecuatoguineà Eloy Edu, fins a fregar el descens el 2016 i traslladar-se la temporada següent a Boadilla del Monte.
Després d'una espectacular temporada 2017-18, dirigits pel seu entrenador Fran Garrido, i capitanejats per Tello, es va proclamar campió del grup madrileny de Tercera Divisió. Poc després, aconseguiria l'ascens en derrotar en els play-offs el filial del CD Tenerife, debutant la temporada 2018-19 en la Segona Divisió B, quedant enquadrat en el grup I.
El 30 de juny de 2020, l'equip d'e-esports espanyol Dux Gaming, que té entre els seus inversors els futbolistes Thibaut Courtois i Borja Iglesias i el youtuber DjMariio, es va convertir en copropietari del club madrileny, canviant el nom esportiu a DUX Internacional de Madrid. Aquell mateix any van traslladar la seva seu al municipi madrileny de Villaviciosa de Odón.

## Dades del club

Temporades a 2a B: 2.
* Millor lloc: 14è
* Pitjor lloc: 14è
Temporades a 3a: 8
* Millor lloc: 1r. (2017/18)
* Pitjor lloc: 16è (2015/16)

## Referències

* ↑ «Inicio - Internacional de Madrid - Boadilla». Internacional de Madrid - Boadilla. [Consulta: 21 juliol 2018].
* ↑ Collazos, David. «DUX Inter de Madrid, primer equipo que se fusiona con los esports». RTVE.es, 30-06-2020. [Consulta: 30 juny 2020].
* ↑ «El Internacional de Madrid cambia Moraleja de Enmedio por Boadilla». www.futmadrid.com. Arxivat de l'original el 2021-06-29. [Consulta: 23 juliol 2018].
* ↑ «Primera oportunidad del Internacional de Madrid para dar el salto a Segunda B, su rival en los playoff el Tenerife B». www.futmadrid.com. [Consulta: 23 juliol 2018].
* ↑ Pérez, Jonás. «El proyecto de DjMaRiiO, Courtois y Borja en el DUX Inter de Madrid» (en espanyol europeu). AS, 14-10-2020. [Consulta: 11 abril 2021].
* ↑ Telemadrid. «El DUX Internacional de Madrid se muda de Boadilla a Villaviciosa» (en espanyol europeu). Telemadrid, 23-10-2020. [Consulta: 28 octubre 2020].

## Enllaços externs

* Pàgina oficial
# Svetlogórie

Svetlogórie (en rus: Светлогорье) és un poble del krai de Primórie, a l'Extrem Orient de Rússia, que en el cens del 2010 tenia 1.527 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Lepthyphantes leprosus

Lepthyphantes leprosus és una espècie d'aranya araneomorfa de la família dels linífids (Linyphiidae). Fou descrita per primera vegada l'any 1865 per Ohlert.
Viu a Amèrica del Nord, i des d'Europa a Rússia oriental. Ha estat introduïda a Xile.

## Referències

* 1 2 Ohlert, E. (1865). Arachnologische Studien. Programm zur öffentlichen Prüfung der Schüler der höheren Burgschule Königsberg 1865: 1-12
* ↑ «Lepthyphantes leprosus Report». [Consulta: 4 maig 2018].
* ↑ «Lepthyphantes leprosus species details». [Consulta: 4 maig 2018].
* ↑ «Lepthyphantes leprosus». [Consulta: 4 maig 2018].
* ↑ «Lepthyphantes leprosus Species Information». [Consulta: 4 maig 2018].
* ↑ «NMBE World Spider Catalog, Lepthyphantes leprosus». [Consulta: 4 maig 2018].

## Galeria

* L. leprosus
* L. leprosus
# Ricard de Périgord

Ricard de Périgord, dit Insipiens, fou comte de Périgord i Angulema breument el 975.
Després que els seus dos germanastres més grans, Arnald I Voratio (Arnuldus Voratio) i Guillem II Talerand (Willelmus Talerandus) haguessin mort amb poc temps de diferència el 962, el seu germà Ramnulf de Périgord va recollir la successió de les possessions de la seva família. El fill bastard del comte Guillem I Tallaferro, Arnald Manser, estava revoltat, i va aconseguir el suport del duc d'Aquitània Guillem IV Braç de Ferro. El 975 Ramnulf fou derrotat i mort en combat per Arnald Manser. El seu germà Ricar Insipiens va agafar el títol comtal i la direcció de les forces oposades a Manser, el qual no va tardar a ocupar Angulema on Ricard Insipiens, no va poder resistir, i Arnald es va proclamar comte sent reconegut tot i ser un bastard. Ricard i un altre germanastre, Gaubert, haurien estat morts per Arnald. A Périgord, a la mort de Ramnulf i de Ricard un germà, Heli o Elies, que estava presoner, va poder escapar i proclamar-se comte, però va morir poc després i el va succeir la seva germana Emma, casada amb el comte Bosó I de la Marca.

## Notes

* ↑ Els Tallaferro

## Fonts

* Annales Engolismenses, ed. de Georg Heinrich Pertz a Monumenta Germaniae Historica, 4 (1841), pàg. 5
* Adémar de Chabannes, Ademari Historiarum Liber III, ed. de Georg Waitz a: Monumenta Germaniae Historica, 4 (1861), pàg. 128
# Eliurus ellermani

Eliurus ellermani és una espècie de mamífer rosegador de la família dels nesòmids. És endèmic de l'est de Madagascar, on viu a altituds d'entre 400 i 850 msnm. Probablement es tracta d'un animal arborícola. Es creu que el seu hàbitat natural són els boscos tropicals de plana o d'altituds mitjanes. Es desconeix si hi ha cap amenaça significativa per a la supervivència d'aquesta espècie.
L'espècie fou anomenada en honor de l'empresari i naturalista britànic John Reeves Ellerman.

## Referències

* ↑ Goodman, S.; Andrianjakarivelo, V.; Razafimahatratra, E. Eliurus ellermani. UICN 2008. Llista Vermella d'espècies amenaçades de la UICN, edició 2008, consultada el 9 març 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 124. ISBN 978-0801893049.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :